CELEX: 62013CN0418
Language: el
Date: 2013-07-23 00:00:00
Title: Υπόθεση C-418/13: Αίτηση προδικαστικής αποφάσεως, την οποία υπέβαλε το Corte costituzionale (Ιταλία) στις 23 Ιουλίου 2013 — Napolitano κ.λπ. κατά Ministero dell’Istruzione, dell’Università e della Ricerca

26.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/7
            
         Αίτηση προδικαστικής αποφάσεως, την οποία υπέβαλε το Corte costituzionale (Ιταλία) στις 23 Ιουλίου 2013 — Napolitano κ.λπ. κατά Ministero dell’Istruzione, dell’Università e della Ricerca
   (Υπόθεση C-418/13)
   2013/C 313/13
   Γλώσσα διαδικασίας: η ιταλική
   
      Αιτούν δικαστήριο
   
   Corte costituzionale
   
      Διάδικοι στην υπόθεση της κύριας δίκης
   
   
      Ενάγοντες: Carla Napolitano, Salvatore Vittorio Perrella, Gaetano Romano, Donatella Cittadino, Gemma Zangari
   
      Εναγόμενο: Ministero dell’Istruzione, dell’Università e della Ricerca
   
      Προδικαστικά ερωτήματα
   
   
               1)
            
            
               Πρέπει η ρήτρα 5, σημείο 1, της συμφωνίας-πλαισίου για την εργασία ορισμένου χρόνου που συνήφθη από τη CES, την UNICE και το CEEP, η οποία προσαρτάται στην οδηγία 1999/70/ΕΚ του Συμβουλίου, της 28ης Ιουνίου 1999 (1), να ερμηνευθεί ως αποκλείουσα την εφαρμογή του άρθρου 4, παράγραφοι 1, τελευταία φράση, και 11, του νόμου 124 της 3ης Μαΐου 1999 («Επείγουσες διατάξεις για θέματα προσωπικού σχολικών μονάδων») — το οποίο, αφού ρυθμίζει τις ετήσιες αναπληρώσεις των θέσεων «οι οποίες είναι πράγματι κενές και διαθέσιμες κατά την 31η Δεκεμβρίου», ορίζει ότι οι εν λόγω θέσεις καλύπτονται με αναπληρωτές απασχολούμενους επί ετήσιας βάσεως «εν αναμονή της ολοκληρώσεως των διαδικασιών διαγωνισμού για την πρόσληψη μονίμου διδακτικού προσωπικού»–, διάταξη η οποία επιτρέπει την απασχόληση προσωπικού με συμβάσεις εργασίας ορισμένου χρόνου χωρίς να καθορίζει ακριβές χρονοδιάγραμμα για την ολοκλήρωση των διαγωνισμών και χωρίς να προβλέπει δικαίωμα αποζημιώσεως;
            
         
               2)
            
            
               Συνιστούν οι οργανωτικές ανάγκες του ιταλικού σχολικού συστήματος, όπως αυτό περιεγράφη ανωτέρω, αντικειμενικούς λόγους κατά την έννοια της ρήτρας 5, σημείο 1, της οδηγίας 1999/70/ΕΚ της 28ης Ιουνίου 1999, ικανούς να καθιστούν σύμφωνη με το δίκαιο της Ευρωπαϊκής Ένωσης κανονιστική ρύθμιση όπως η ιταλική, η οποία δεν προβλέπει δικαίωμα αποζημιώσεως υπέρ του σχολικού προσωπικού που προσλαμβάνεται με σύμβαση εργασίας ορισμένου χρόνου;
            
         
      (1)  Οδηγία 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP (ΕΕ L 175, σ. 43).